Vendim
Nr.429, datë 8.4.2008

PËR EMËRIMIN E ANËTARËVE TË KOMISIONIT PËR VLERËSIMIN E MASAVE PËR IMPORTET
(Ndryshuar me vendimin nr.88, date 10.2.2010)
(i përditësuar)

Në mbështetje të nenit 100 të Kushtetutës dhe të neneve 4 e 5  të ligjit nr.9790, datë 19.7.2007 “Për masat mbrojtëse në importe”, me propozimin e Ministrit të Ekonomisë, Tregtisë dhe Energjetikës, Këshilli i Ministrave

Vendosi:

1. Emërimin e anëtarëve të komisionit për vlerësimin e masave për importet, si më poshtë vijon:
[bookmark: _GoBack]Z.Dritan Prifti, Ministër i Ekonomisë, Tregtisë dhe Energjetikës.;
Znj. Anila Jani, Drejtore e Drejtorisë së Mbikëqyrjes së Tregut në Ministrinë e Ekonomisë, Tregtisë dhe Energjetikës;
Z. Endrit Lami,  Drejtor i Drejtorisë së Makroekonomisë në Ministrinë e Financave;
Z. Grigor Gjeçi, Drejtor i Drejtorisë së Politikave Rurale në Ministrinë e Bujqësisë, Ushqimit dhe Mbrojtjes së Konsumatorit;
Z. Genci Muçaj, Drejtor i Promovimit Ekonomik dhe Kulturor në Ministrinë e Punëve të Jashtme;
Z.Agron Shehaj, drejtor i departamentit juridik dhe shërbimeve, në Dhomën  e Tregtisë dhe Industrisë;
Z. Genc Çeli, Drejtor i Drejtorisë së Statistikës në Drejtorinë e Përgjithshme të Doganave.
2. Anëtarët e komisionit janë kryesisht juristë dhe/ose ekonomistë.
3. Çdo anëtar i komisionit për vlerësimin e masave për importet të shpërblehet me 5 000 (pesë mijë) lekë për pjesëmarrje në mbledhje, por masa e shpërblimit mujor nuk duhet të jetë më shumë se 5 000 (pesë mijë) lekë.

4. Sektori i antidumpingut, pranë Ministrisë së Ekonomisë, Tregtisë dhe Energjetikës, ushtron funksionet e sekretariatit teknik gjatë procesit të hetimit dhe të punës së komisionit për vlerësimin e masave për importet.
5. Ngarkohet Ministri i Ekonomisë, Tregtisë dhe Energjetikës për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri

